LIBER OCTAVUS. 755 



allis praeteritis adoptant et deligunt, saspenumero experiuntur ; 

 quin et hoc pacto rumores sibi progignunt non optimos, et famaa 

 ambiguas ; neque enim male a Cicerone notatum est ; Omnem 

 famam a domesticis manare. 1 Utrunque autem maluin per 

 ventorum possessionem eleganter a Salomone exprimitur; nam 

 expectationis frustratio, et rumorum suscitatio, ventis recte 

 coinparantur. 



PARABOLA. 



10. Melior est finis orationis, quam principium* 



EXPLICATIO. 



Corrigit Parabola errorem frequentissimum, non solum apud 

 eos qui verbis praecipue student, verum etiam apud pruden- 

 tiores. Is est, quod homines de sermonum suorum aditu atque 

 ingressu magis sint solicit! quam de exitu ; et accuratius ex- 

 ordia et praBiatiunculas meditentur quam extrema orationum. 

 Debuerant autem nee ilia negligere, et ista, ut longe potiora, 

 praeparata et digesta apud se habere ; revolventes secum, et 

 quantum fieri potest animo prospicientes, quis tandem exitus 

 sermonis sit futurus, et quomodo negotia inde promoveri et 

 maturari possint. Neque hie finis. Quinimo non epilogos 

 tantum et sermonum qui ad ipsa negotia spectant egressus 

 meditari oportet ; verum etiam et illorum sermonum cura sus- 

 cipienda quos sub ipsum discessum commode et urbane injicere 

 possint, licet a negotio prorsus alienos. Equidem cognovi con- 

 siliarios duos, viros certe magnos et prudentes, et quibus onus 

 rerum tune praecipue incumbebat, quibus illud fuit perpetuum 

 et proprium, ut quoties cum principibus suis de negotiis ipso- 

 rum communicarent, colloquia in rebus ad ipsa negotia spectan- 

 tibus nunquam terminarent ; verum semper aut ad jocum, aut 

 aliud aliquid quod audire erat volupe, diverticula quaererent; 

 atque (ut adagio dicitur) sermones marinos aqua fiuviatili sub 

 extremum abluerent. 3 Neque hoc illis inter artes postremum 

 erat. 



PARABOLA. 



11. Sicut muscce mortuce fcetere faciunt unguentum optimum, sic 

 hominem pretiosum sapientia et gloria, parva stultitia. 4 



1 Q Cicero, De Pet. Cons. 5. 



2 Eccles. vii. 8. The English version differs considerably from the Vulgate. 



3 Erasm Adag. iii. 3. 26. This proverbial phrase Erasmus found in the Phtedrus of 

 Plato, and in Athenseus. 



4 Eecles. x. 1. 



3 c 2 



